Ijtimoiy tarmoqlarda Toshkent shahrida fuqarolar o‘rtasida yuz bergan mojaro aks etgan video tarqaldi. Poytaxt IIBB mazkur holat yuzasidan rasmiy ma’lumot berdi. Joriy yilning 31 oktyabr kuni taxminan soat 22:00larda Bog‘ishamol ko‘chasida bir nechta fuqarolar o‘rtasida janjal yuz bergan. Xususan, 30 yoshli J.I. va uning tanishlari - 30 yoshli M.X., 39 yoshli J.A., 24 yoshli U.R., 37 yoshli X.A., 27 yoshli X.S., 30 yoshli U.D. o‘zaro janjallashgan. Natijada, gumonlanuvchilardan biri - 30 yoshli J.I. qochmoqchi bo‘lgan « Chevrolet Equinox» rusumli avtomobilga zarar yetkazgan. Mazkur holat yuzasidan Yunusobod tumani IIO FMB tergov bo‘limi tomonidan Jinoyat kodeksining 277-moddasi 2-qismi «b» va «v» bandlari bilan jinoyat ishi qo‘zg‘atilgan. Tergov davom etmoqda.